Publication: Magyar Közlöny
Issue: MK-2002-105 (Year: 2002, Number: 105)
Era: 1990-2004
Section: 
Paragraph Index: 1432

c) a 2.13.12 és a 2.13.13 pont előírásai szerint elvégzett kilúgozási vizsgálatok során a víz aktivitása nem haladhatja meg a 2 kBq (50 nCi) értéket; alternatív előírás a zárt források számára, miszerint az ISO/TR 4826-1979 (E) számú «Zárt radioaktív források - módszerek a szivárgási vizsgálatra» nemzetközi szabványban foglaltak szerint, a térfogati szivárgás értékelésének módszerével elvégzett megfelelő vizsgálatokat követően a szivárgás szintje nem lépheti túl az illetékes hatóság által megszabott küszöbértéket. 2.2.3 Amennyiben a különleges formájú radioaktív anyag alkotórészét képezi hermetikusan zárt kapszula is, azt úgy kell kialakítani, hogy kinyitása csak roncsolással történhessen. 2.3 A valamennyi küldeménydarabra és csomagolóeszközre vonatkozó általános követelmények 2.3.1 A küldeménydarabot úgy kell kialakítani, hogy az tömegének, térfogatának és alakjának figyelembevételével biztosítsa kezelésének egyszerűségét és veszélytelenségét, továbbá lehetővé tegye fuvarozását. A küldeménydarab kialakításának lehetővé kell tenni a fuvarozás idejére a fuvareszközön vagy annak belsejében, megfelelő módon történő rögzítését. 2.3.2 A küldeménydarab kivitelének biztosítania kell, hogy helyes kezelés esetén a csomagoláson annak felemelése céljából elhelyezett valamennyi rögzítőszerelvény ép maradjon, és azok esetleges törése esetén ne csökkenjen a küldeménydarab azon képessége, hogy kielégítse e Szabályzat követelményeit. A minősítésnél megfelelő biztonsági együtthatót kell figyelembe venni a küldeménydarab rántással történő emelésének esetére. 2.3.3 A küldeménydarab külső felületén emelésének céljából elhelyezett szerelvényeket vagy bármely más szerkezetet úgy kell kialakítani, hogy a küldeménydarab tömegével a 2.3.2 pont követelményeinek megfelelően terhelhetők legyenek, vagy a fuvarozás idejére azokat el kell távolítani vagy bármi más módon felhasználásra alkalmatlanná kell tenni. 2.3.4 A gyakorlati lehetőség függvényében a csomagolóeszközt úgy kell kialakítani és kivitelezni, hogy külső felülete ne tartalmazzon kiálló részeket és sugármentesítése (dekontaminálása) ne okozzon gondot. 2.3.5 A gyakorlati lehetőség függvényében a küldeménydarabot úgy kell kialakítani, hogy azon ne gyűljön össze és ne maradjon meg a víz. 2.3.6 A küldeménydarabot a fuvarozás során kiegészítő bármely olyan szerkezet, amely a küldeménydarabnak nem képezi részét, nem csökkentheti annak biztonságát. 2.3.7 A küldeménydarabnak képesnek kell lennie bármely, rendes fuvarozási körülmények között valószínű gyorsulás, rezgés vagy rezonancia hatásának elviselésére a különböző rekeszek zárószerkezetei hatékonyságának vagy mint olyan, az egész küldeménydarab épségének bárminemű csökkenése nélkül. Nevezetesen ezt úgy kell érteni, hogy az anyák, csavarok és más rögzítőszerkezetek kialakításának többszöri felhasználás esetén is ki kell zárnia a szerkezet külső behatás nélkül történő gyengülését (lazulását) vagy elvesztését. 2.3.8 A csomagolás és bármely alkotórész vagy szerkezet anyagainak egymással és a radioaktív-tartalommal fizikai és vegyi szempontból összeférhetőnek kell lenniük. Figyelembe kell venni besugárzás körülményei közötti viselkedésüket is. 2002/105/II. szám 2.3.9 Valamennyi szelepet, amelyeken keresztül a radioaktív tartalom kívülre juthat, védeni kell a szándékos beavatkozásokkal szemben. 2.3.10 Az olyan radioaktív anyagok vonatkozásában, amelyek egyéb veszélyes tulajdonságokkal is rendelkeznek, a küldeménydarab kivitelénél figyelembe kell venni ezeket a tulajdonságokat is, lásd a 7.18 pontot. 2.4 Az 1 típusú ipari csomagolásra (IP-1) vonatkozó követelmények 2.4.1 Az 1 típusú ipari csomagolást (IP-1) úgy kell kialakítani, hogy az kielégítse a 2.3.1–2.3.10 és a 2.8.2 pont követelményeit. 2.5 A 2 típusú ipari csomagolásra (IP-2) vonatkozó többlet követelmények 2.5.1 A küldeménydarabot, amelyet 2 típusú ipari csomagolásként (IP-2) kell minősíteni, úgy kell kialakítani, hogy az kielégítse a 2.4.1 pontban az IP-1 csomagolással szemben támasztott követelményeket, és ezeken kívül, ha vonatkozásában elvégezték a 2.13.20 és a 2.13.21 pont szerinti vizsgálatokat vagy az ENSZ Veszélyes áruk Fuvarozási Szakértő Bizottsága által készített «Ajánlások a veszélyes áruk szállítására» c. anyagban a III. csoport számára megjelölt vizsgálatokat, képes kell legyen meggátolni: — a radioaktív-tartalom szivárgását vagy szétszóródását; — az árnyékolás épségének olyan mértékű elvesztését, amely a küldeménydarab külső felületének bármely pontján a sugárzás szintjének 20%-ot meghaladó növekedését eredményezné. 2.6 A 3 típusú ipari csomagolásra (IP-3) vonatkozó többletkövetelmények 2.6.1 A küldeménydarabot, amelyet 3 típusú ipari csomagolásként (IP-3) kell minősíteni, úgy kell kialakítani, hogy az kielégítse a 2.4 pontban az IP-1 csomagolással szemben támasztott követelményeket, és ezeken kívül a 2.8.2 és a 2.8.15 pont követelményeit is. 2.7 A tartálykocsikkal, szállítótartályokkal és a tartálykonténerekkel szemben támasztott követelmények a 2 típusú (IP-2) és 3 típusú (IP-3) ipari csomagolássá minősítésükhöz 2.7.1 A tartály kivitelű szállítótartályok (konténerek) a következő feltételek megléte esetén használhatók fel 2 típusú (IP-2) és 3 típusú (IP-3) ipari csomagolás minőségében:

Source: https://magyarkozlony.hu/hivatalos-lapok/4d2b0532977a692a7fc9dfcc4376bd7db0d56f71/dokumentumok/b0ab85c18920aa928ee6bddcdaad0ea976b10b6d/letoltes